Document ID: 32001R2155

Kommissionens forordning (EF) nr. 2155/2001
af 5. november 2001
om ændring af forordning (EF) nr. 690/2001 om særlige markedsstøtteforanstaltninger for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 1512/2001(2), særlig artikel 38, stk. 2, og
ud fra følgende betragtninger:
(1) I Kommissionens forordning (EF) nr. 690/2001 af 3. april 2001 om særlige markedsstøtteforanstaltninger for oksekød(3), ændret ved forordning (EF) nr. 1648/2001(4), er det i artikel 5, stk. 3, fastsat, at den pris, der skal betales af tilslagsmodtageren, skal justeres, hvis de slagtekroppe, der overtages, er af anden kvalitet end klassificering O. I Belgien er en stor del af oksekødsproduktionen klassificeret som E og S. Med de nuværende markedspriser for sådanne dyr og den justeringskoefficient, der er fastsat i forordningen, er det ikke sandsynligt, at slagtekroppe, der er klassificeret i disse to grupper, leveres i henhold til ordningen. For at gøre støtteforanstaltningerne mere effektive bør den koefficient, der fastsættes for klassificering S og E i bilag IV, derfor forhøjes til et niveau, som bedre afspejler markedsrealiteterne.
(2) Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Koefficienten på "1,65", der er fastsat for klassificering S og E i fodnote 1 i bilag IV til forordning (EF) nr. 690/2001, ændres til "1,87".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den gælder for de mængder, der er tildelt i henhold til udbuddet den 12. november 2001 og følgende udbud.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. november 2001.

Labels: 2
0
3
17